Waag woar bis 1811 a sejbstständiga Ort im heitign Landkroas Aschaffenburg im bayerischn Spessart. Noch da Eihgmoanung in de Gmoa Schöllkrippen is da Ortstei 1828 am Landgericht Alzenau zuagwiesn worn. Bis uma 1900 is da Noma Waag no aufn örtlichn Koartn und Ortsvazeichnissn auftaucht. Heit isa mid Schöllkrippen baulich vawochsn und da Noma fost voiständig vaschwundn. Waag liegt an da heitign Stootsstroß 2306 zwischn Schöllkrippen und Schneppenbach rechts vo da Kahl. Da Ort hod zum Zeidpunkt vo da Zammlegung mid Schöllkrippen uma 150 Eihwohna ghod. Seit 1783 hod Waag kirchli zu Schöllkrippen (St. Lukaskapej) gheat. Nochm friahan Ortstei is de duat valaffnde Waagstroß bnennt.